[pic] | KOMISIJA EVROPSKIH SKUPNOSTI |

Bruselj, 28.8.2009

COM(2009) 448 konč.

PREDHODNI PREDLOG SPREMEMBE PRORAČUNA ŠT. 9 K SPLOŠNEMU PRORAČUNU ZA LETO 2009

IZKAZ ODHODKOV PO ODDELKIH Oddelek III – Komisija

PREDHODNI PREDLOG SPREMEMBE PRORAČUNA ŠT. 9K SPLOŠNEMU PRORAČUNU ZA LETO 2009

IZKAZ ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES) št. 1525/2007[2], in zlasti člena 37 Uredbe

Evropska komisija proračunskemu organu predloži predhodni predlog spremembe proračuna št. 9 k proračunu za leto 2009.

KAZALO

1. Uvod 4

2. Uporaba Solidarnostnega sklada EU 4

2.1. Italija: potres 4

2.2. Financiranje 5

ZBIRNA RAZPREDELNICA PO RAZDELKIH FINANČNEGA OKVIRA 9

SPREMEMBE IZKAZA ODHODKOV PO ODDELKIH

Spremembe izkaza odhodkov po oddelkih se pošljejo ločeno po sistemu SEI-BUD. Temu dokumentu je za ponazoritev priložena angleška različica sprememb izkaza odhodkov po oddelkih v proračunskem formatu.

1. Uvod

Predhodni predlog spremembe proračuna (PPSP) št. 9 za leto 2009 zajema uporabo Solidarnostnega sklada EU v višini 493 771 159 EUR v odobritvah za prevzem obveznosti in odobritvah plačil v zvezi s posledicami potresa v Italiji. Predlaga se prerazporeditev ustreznih odobritev plačil s področij 05 Kmetijstvo in razvoj podeželja, 07 Okolje, 08 Raziskave in 11 Pomorske zadeve in ribištvo.

2. Uporaba Solidarnostnega sklada EU

2.1. Italija: potres

Aprila 2009 je italijansko deželo Abruci prizadel močan potres, v katerem je življenje izgubilo 300 oseb in ki je povzročil izredno veliko materialno škodo. Italijanski organi so v roku desetih tednov iz člena 4 Uredbe Sveta (ES) št. 2012/2002[3] v zvezi s potresom zaprosili za finančno pomoč iz Solidarnostnega sklada EU.

Službe Komisije so temeljito proučile vlogo v skladu z Uredbo Sveta (ES) št. 2012/2002 in zlasti s členi 2, 3 in 4 Uredbe. Sledi povzetek najpomembnejših elementov ocene:

1. Vloga je bila Komisiji predložena 8. junija 2009 v roku desetih tednov od nastanka prve škode, ki je bila zabeležena 6. aprila 2009.

2. Gre za naravno nesrečo. Italijanski organi so skupno neposredno škodo ocenili na 10 212 036 560 EUR. Ta znesek je enak 0,67 % BND Italije in je več kot trikratnik običajnega praga za uporabo Solidarnostnega sklada. Analiza, ki so jo opravile službe Komisije, je pokazala, da so metode, ki jih je Italija uporabila za oceno različnih vrst škode, zelo podrobne in tehtne ter da so rezultati verjetni. Ocena skupne neposredne škode se zdi celo nekoliko previdna.

3. Ker ocenjeni skupni znesek neposredne škode v višini 10 212 036 560 EUR presega prag 3,398 milijarde EUR (tj. 3 milijarde EUR v cenah iz leta 2002), ki leta 2009 velja za Italijo za uporabo sredstev iz Solidarnostnega sklada, se nesreča opredeli kot „večja naravna nesreča“ in tako spada v glavno področje uporabe Uredbe (ES) št. 2012/2002. Skupna neposredna škoda je osnova za izračun zneska finančne pomoči. Finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe.

4. Potres je povzročil hudo uničenje osnovne infrastrukture, zasebnih gospodinjstev, javnih zgradb, podjetij in pomembne kulturne dediščine ter veliko škodo prebivalstvu. Prizadeta območja vključujejo celotno pokrajino L’Aquila, večino dežele Abruci in nekatera mejna območja. Posebej hudo je bilo prizadeto glavno mesto L’Aquila, najbolj njegovo zgodovinsko središče, ki je še vedno popolnoma nedostopno. Od skupno približno 300 000 prebivalcev, ki jih je prizadela nesreča, je bilo po poročanjih 300 smrtnih žrtev in 1500 ranjenih. Tisoči so izgubili svoje domove in/ali zasebna podjetja, okoli 30 000 oseb ostaja v šotoriščih. Nadaljnjih 32 000 oseb je nastanjenih v hotelih in zasebnih hišah na jadranski obali, približno 20 000 pa se jih je po podatkih preselilo in so zasebno nastanjeni zunaj dežele. Za 25 odstotkov doslej pregledanih zgradb je bilo ugotovljeno, da so popolnoma nevarne. Nesreča je imela prav tako hude posledice za socialno-ekonomski položaj celotne regije, saj se je gospodarska dejavnost drastično zmanjšala, če ni celo popolnoma prenehala. Enako velja za dejavnosti lokalne univerze, ki jo obiskuje 27 000 študentov in ki je tudi pomemben gospodarski dejavnik v regiji. V vlogi je opisana podrobna proučitev učinka potresa ter navedena celotna ocenjena škoda, razčlenjena po sektorjih.

5. Stroški bistvenih nujnih ukrepov, ki izpolnjujejo pogoje iz člena 3(2) Uredbe (ES) št. 2012/2002, znašajo po ocenah italijanskih organov 2 004 142 174 EUR in so razčlenjeni glede na vrsto ukrepov. Največji delež stroškov nujnih ukrepov (več kot 1,6 milijarde EUR) se nanaša na dejavnosti reševalnih služb ter zlasti na začasno nastanitev in celovito pomoč več kot 65 000 osebam. Na podlagi informacij italijanskih organov je očitno, da dejanski stroški upravičenih ukrepov daleč presegajo znesek možne dodelitve sredstev iz Solidarnostnega sklada. Vrste ukrepov, ki naj bi se dejansko financirali iz Sklada, bodo natančno določene v izvedbenem sporazumu.

6. Italijanski organi so izjavili, da razmišljajo o možnostih financiranja dela obnove, ki presega nujne ukrepe, v okviru ustreznih operativnih programov, ki se sofinancirajo iz strukturnih skladov.

7. Italijanski organi so potrdili, da upravičenih ukrepov iz točke (5) zavarovanje ne krije.

Iz zgoraj navedenih razlogov se predlaga, da se vloga Italije v zvezi s potresom aprila 2009 sprejme na podlagi merila „večje nesreče“ in da se uporabi Solidarnostni sklad.

2.2. Financiranje

Skupni letni proračun, ki je na voljo za Solidarnostni sklad, znaša 1000 milijonov EUR. V letu 2009 je bilo 121,2 milijona EUR že namenjenih za prejšnje vloge, zato je na voljo še 878,8 milijona EUR.

Ker je bila solidarnost osrednji razlog za ustanovitev Sklada, Komisija meni, da bi morala biti pomoč iz Sklada progresivna. To pomeni, da bi bilo treba v skladu z dosedanjo prakso za delež škode, ki presega prag (0,6 % BND oziroma 3 milijarde EUR v cenah iz leta 2002, pri čemer se upošteva nižji znesek), nameniti večjo intenzivnost pomoči kot za delež škode pod tem pragom. Delež, uporabljen za določanje dodelitev sredstev za večje nesreče v preteklosti, znaša 2,5 % skupne neposredne škode pod pragom za uporabo Sklada in 6 % nad pragom. Metodologija za izračun pomoči iz Solidarnostnega sklada je bila določena v Letnem poročilu o Solidarnostnem skladu za obdobje 2002–2003, sprejela pa sta jo Svet in Evropski parlament.

Predlaga se, da se tudi tokrat uporabijo enaki deleži in odobrijo naslednji zneski pomoči:

(v EUR) |

Neposredna škoda | Prag | Znesek na podlagi stopnje 2,5 % | Znesek na podlagi stopnje 6 % | Skupni znesek predlagane pomoči |

Italija, potres v deželi Abruci | 10 212 036 560 | 3 398 601 000 | 84 965 025 | 408 806 134 | 493 771 159 |

Skupaj | 493 771 159 |

Po dodelitvi tega zneska nadomestila bo ostalo na voljo vsaj še 25 % sredstev Solidarnostnega sklada Evropske unije za dodelitev v zadnjem četrtletju leta, kakor zahteva člen 4(2) Uredbe (ES) št. 2012/2002.

V obvestilu o proračunskih napovedih z dne 18. junija 2009 so bila navedena razpoložljiva sredstva na dan 31. maja 2009. Zato se predlaga prerazporeditev 493 771 159 EUR odobritev plačil s področij 05 Kmetijstvo in razvoj podeželja, 07 Okolje, 08 Raziskave in 11 Pomorske zadeve in ribištvo, kot je določeno v nadaljevanju:

05 04 02 01 Zaključek programa, ki se financira iz Usmerjevalnega oddelka Evropskega kmetijskega usmerjevalnega in jamstvenega sklada – Regije iz cilja 1 (2000–2006) – 70 110 359 EUR: Prerazporeditev je mogoča, saj se v nasprotju s prvotnimi načrti noben program ne bo zaključil leta 2009 in se bodo razpoložljive odobritve plačil porabile zgolj za povračila do 95 % zneskov, s katerimi so bile prevzete obveznosti.

06 02 06 Program Marco Polo II – 23 000 000 EUR: V proračunskem postopku za leto 2009 je proračunski organ v to proračunsko vrstico dodal 37 milijonov EUR v dodatnih odobritvah plačil. Vendar bodo potrebe v letu 2009 omejene na plačila za predhodno financiranje in ker se vmesna plačila ne bodo izplačevala med letom, bo mogoče del dodatnih zneskov porabiti le v obliki predhodnega financiranja za leto 2009.

06 04 06 Okvirni program za konkurenčnost in inovacije –Program „Inteligentna energija – Evropa“ – 38 000 000 EUR: V proračunskem postopku za leto 2009 je proračunski organ v to proračunsko vrstico dodal 50 milijonov EUR v dodatnih odobritvah plačil, kar je več kot dvojni znesek, zahtevan v predhodnem predlogu proračuna (23 milijonov EUR). Čeprav je mogoče porabiti 12 milijonov EUR, kar je 52 % prvotne dodelitve, pa Komisija in upravičenci niso zmožni v letu 2009 porabiti preostalih 38 milijonov EUR. Zato bo v letu 2009 mogoče porabiti le del tega povečanja.

06 06 01 02 Raziskave na področju energetike – Skupno podjetje za gorivne celice in vodik (GCV) – 19 660 800 EUR: Razpis za leto 2009 je bil objavljen v začetku julija, rok za oddajo ponudb pa je bil 15. oktober 2009. Ob upoštevanju časa, ki je potreben za oceno, izbor in pogajanja glede projektov, je mogoče podpis pogodb pričakovati v letu 2010. Zato se leta 2009 iz te proračunske vrstice ne bo opravilo nobeno plačilo.

06 06 02 01 Raziskave na področju prometa (vključno z aeronavtiko) – 15 000 000 EUR: Razpis za zbiranje predlogov je bil opravljen leta 2007, vendar so bile pogodbe podpisane šele konec leta 2008, kar pomeni, da večine vmesnih plačil ne bo mogoče opraviti v letu 2009. Poleg tega pogodbe na podlagi razpisa iz leta 2008 ne bodo podpisane do konca leta 2009, kar pomeni, da prav tako ne bodo opravljena predvidena plačila za predhodno financiranje. Razlog za zamude pri dokončni pripravi pogodb za leti 2008 in 2009 je, da so pogajanja z upravičenci trajala dlje od pričakovanj, prav tako pa je bil daljši od načrtovanega tudi čas za oddajo naročil v praksi.

06 06 02 03 Skupno podjetje SESAR – 10 000 000 EUR: Tudi podjetje SESAR se financira iz odobritev za organizacijo EUROCONTROL. Vendar pa je bila izbira časa finančne podpore s strani organizacije EUROCONTROL ob pripravi proračuna za leto 2009 še nejasna. Organizacija EUROCONTROL je zdaj prenesla svoj prispevek v leto 2009, zato je potreben manjši prispevek iz proračuna Skupnosti – le 13 milijonov EUR v primerjavi s 23 milijoni EUR, predvidenimi v proračunu.

06 06 05 02 Zaključek šestega okvirnega programa ES (2003 do 2006) – 35 000 000 EUR: Zamude pri predložitvi vmesnih poročil upravičencev so povzročile nadaljnje zamude pri porabi vseh sredstev iz te proračunske vrstice.

07 03 07 LIFE+ (Finančni instrument za okolje (2007–2013)) – 110 000 000 EUR: V proračunskem postopku za leto 2009 je proračunski organ povečal odobritve za LIFE+, in sicer tako odobritve za prevzem obveznosti (+ 29,3 milijona EUR) kot tudi odobritve plačil (+ 131 milijonov EUR). Komisija v zvezi z donacijami v okviru LIFE+ uporablja plačilno shemo, ki jo določajo zahteve iz pravne podlage glede organizacije enega letnega razpisa za zbiranje predlogov projektov. Ob upoštevanju večletnega trajanja projektov se po tej plačilni shemi 40 % odobritev (povezanih s tem razpisom za zbiranje predlogov) izplača v letu podpisa pogodbe, 30 %, ko je dosežena zadostna raven porabe sredstev (navadno med prvim in tretjim letom po podpisu pogodbe) in 30 % po oceni končnega poročila (nadaljnjih tri do šest let ali več po podpisu pogodbe). Zato izglasovanega povečanja plačil odobritev ni mogoče izvesti v letu 2009. To je bilo proračunskemu organu sporočeno v času dopisa o izvedljivosti (november 2008) in ponovno v izjavi o dejavnosti za dejavnosti poglavja 07 03, ki je bila priložena predhodnemu predlogu proračuna za leto 2010.

08 02 01 Sodelovanje – Zdravje – 25 000 000 EUR: Zamude v postopkih prevzema odobritev so odložile plačila za predhodno financiranje, predvidena za leti 2009 in 2010. V primerjavi s predhodnim predlogom proračuna (PPP) za leto 2009 se je časovni razpored razpisa za zbiranje predlogov za program Zdravje 2009 v okviru sedmega okvirnega programa malo zamaknil, saj je bila odobritev programa Sodelovanje – Zdravje za leto 2009 odložena na konec avgusta 2008. Odobritev delovnega programa za leto 2009 je bila v začetku leta 2008 ob pripravi PPP za leto 2009 predvidena za konec junija 2008. Dvomesečni zamik pri objavi delovnega programa je povzročil odlog datuma objave in zaključka razpisa za zbiranje predlogov (namesto oktobra, kot načrtovano, se je to zgodilo decembra 2008). Zato je bil prvotno načrtovani časovni razpored zamaknjen: ocena, splošno sprejetje obveznosti, pogajanja, prevzem obveznosti, podpis pogodb in končno predhodno financiranje. V letu 2009 bo tako izvršenih manj posameznih obveznosti, posledično pa bo tem letu izplačan tudi manjši del predhodnega financiranja (preostali del bo odložen na proračunsko leto 2010). Ob upoštevanju teh dogodkov je mogoče sprostiti odobritve plačil.

08 07 02 Sodelovanje – Promet – Skupno podjetje Čisto nebo – 22 000 000 EUR: Operativni proračun za leto 2009 se bo izvršil na podlagi dveh različnih vrst pogodb: 1) sporazumi o donacijah za članice, ki so enoletne pogodbe s predhodnim financiranjem 80 % v letu podpisa in 20 % v naslednjem letu, ter 2) sporazumi o donacijah za partnerice, ki se podpišejo po pozivu za zbiranje predlogov, njihovo financiranje pa je razporejeno preko več let. Razpis za zbiranje predlogov je načrtovan v tretjem ali četrtem četrtletju leta 2009, kar pomeni, da v letu 2009 ne bodo opravljena nobena plačila v zvezi z njim. To pomeni, da so edine odobritve plačil v operativni vrstici za leto 2009 še neporavnane prevzete obveznosti za leto 2008 in sredstva za predhodno financiranje sporazumov o donacijah za članice. Proračun za leto 2009 je bil pripravljen pred letnim izvedbenim načrtom skupnega podjetja Čisto nebo (26. maja 2009). Ker sprejeti načrt zahteva manjši prispevek iz proračuna Skupnosti, kot je bilo prvotno predvideno, se lahko približno 22 milijonov EUR prerazporedi.

08 10 01 Zamisli – 45 000 000 EUR: Leto 2009 je prvo leto izvajanja programa Zamisli, za katerega bodo v tem letu izplačana vmesna plačila. Na podlagi prvih zahtevkov za povračilo stroškov so bile prvotne ocene popravljene navzdol. Poleg tega bodo odložene ocene povzročile poznejši podpis sporazumov o donacijah. Zato je prav tako navzdol popravljen znesek odobritev za plačila za predhodno financiranje. To skupno pomeni ocenjeno zmanjšanje za 45 milijonov EUR.

11 06 01 Zaključek finančnega instrumenta za usmerjanje ribištva (FIUR) – Cilj 1 (2000 do 2006) – 16 000 000 EUR in 11 06 04 Zaključek finančnega instrumenta za usmerjanje ribištva (FIUR) – Zunaj cilja 1 (2000 do 2006) – 65 000 000 EUR: Ker so plačila za več operativnih programov dosegla zgornjo mejo za plačila, ki jih je mogoče opraviti pred dokončnim zaključkom, je za programsko obdobje 2000–2006 na voljo 81 milijonov EUR v odobritvah plačil. Ta zgornja meja je bila dosežena prej kot pričakovano, saj so države članice v letu 2008 predložile višje zahtevke za plačilo od predvidenega, ki so se pokrili s prerazporeditvijo, s katero je bilo mogoče v letu 2008 opraviti več plačil, načrtovanih za leto 2009.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2009 | Proračun 2009 (vključno s SP 1−5 in PPSP 6–8) | PPSP 9/2009 | Proračun 2009 (vključno s SP 1−5 in PPSP 6–9) |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |13 272 000 000 | |13 768 997 000 |11 100 585 513 | |–232 660 800 |13 768 997 000 |10 867 924 713 | |1b. Kohezija za rast in zaposlovanje |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Skupaj | 61 700 000 000 | |62 195 881 669 | 46 063 934 302 | |–232 660 800 | 62 195 881 669 | 45 831 273 502 | | Razlika do zgornje meje[4] | | |4 118 331 | | | |4 118 331 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 679 000 000 | |41 180 696 325 |41 083 823 325 | | |41 180 696 325 |41 083 823 325 | | Skupaj | 57 639 000 000 | |56 770 777 011 | 52 566 129 680 | |–261 110 359 | 56 770 777 011 | 52 305 019 321 | | Razlika do zgornje meje | | |868 222 989 | | | |868 222 989 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |872 000 000 | |866 225 000 |617 440 000 | | |866 225 000 |617 440 000 | |3b. Državljanstvo |651 000 000 | |772 125 542 |800 122 542 |493 771 159 |493 771 159 |1 265 896 701 |1 293 893 701 | | Skupaj | 1 523 000 000 | |1 638 350 542 | 1 417 562 542 | 493 771 159 | 493 771 159 | 2 132 121 701 | 1 911 333 701 | | Razlika do zgornje meje[5] | | |5 812 000 | | | |5 812 000 | | | 4. EU KOT GLOBALNI AKTER[6] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Razlika do zgornje meje | | | –419 930 360 | | | | –419 930 360 | | | 5. UPRAVA[7] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Razlika do zgornje meje | | | 76 269 100 | | | | 76 269 100 | | | 6. NADOMESTILA | 210 000 000 | |209 112 912 | 209 112 912 | | |209 112 912 | 209 112 912 | | Razlika do zgornje meje | | | 887 088 | | | | 887 088 | | | SKUPAJ | 136 211 000 000 | 121 934 000 000 | 136 618 783 394 | 116 281 639 494 | 493 771 159 | 0 |137 112 554 553 | 116 281 639 494 | | Razlika do zgornje meje | | |535 379 148 | 6 095 523 048 | | |535 379 148 | 6 589 294 207 | |

[1] UL L 248, 16.9.2002, str. 1.

[2] UL L 343, 27.12.2007, str. 9.

[3] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, UL L 311, 14.11.2002, str. 3.

[4] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a.

[5] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[6] Pri razliki do zgornje meje v razdelku 4 za leto 2009 se ne upoštevajo odobritve, povezane z rezervo za nujno pomoč, ali uporaba instrumenta prilagodljivosti.

[7] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 78 milijonov EUR pri prispevkih osebja za pokojninsko shemo.